Posted by: Estelle | 2012/05/21
het iemand al van die groeteman dieet gehoor , indien wel , het dit gewerk ?
Ek dink jy verwys na die Grotman Dieet, wat gegrond is op die beginsel dat ons behoort terug te keer na die eetgewoontes van ons voorouers toe hulle nog in grotte gewoon het. Dit beteken dat jy net hoë-vesel, onverfynde heel grane, vars groente en vrugte, wildsvleis, vis, eiers en heuning kan eet en alle geprosesseerde kosse moet vermy. So 'n dieet sal dus jou inname van vet baie verminder en dus jou energie-inname aansienlik verlaag wat dan waarskynlik tot gewigsverlies sal lei. Onthou net om 'n kalsiumaanvulling te neem indien jy geen melk of melkprodukte eet nie.